KOMISSION TIEDONANTO NEUVOSTOLLE Euroopan kehitysrahastoa koskevat rahoitustiedot /* COM/2012/0386 final */





KOMISSION TIEDONANTO NEUVOSTOLLE Euroopan kehitysrahastoa koskevat rahoitustiedot 1. Esipuhe Komissio esittää tässä asiakirjassa sisäisen sopimuksen[1] 7 artiklan 3 kohdan ja kymmenennen EKR:n varainhoitoasetuksen[2] 57 artiklan 3 ja 4 kohdan mukaisesti ennusteet varainhoitovuosien 2012–2013 sitoumuksista, maksuista ja rahoitusosuuksista, kun otetaan huomioon investointikehystä koskevat Euroopan investointipankin (EIP) ennusteet. Tässä asiakirjassa annetaan tiedot (8.–10.) EKR:jen rahoituksen toteutumisesta vuonna 2011 ja ennusteet toteutumisesta vuosina 2012–2014. Jäsenvaltiot maksavat suoraan EIP:lle sen hallinnoimiin yhdeksännen ja kymmenennen EKR:n välineisiin (investointikehys ja korkotuet) tarkoitetut rahoitusosuudet. Kaikkia muita välineitä, myös EIP:n aiemmin hallinnoimia välineitä (riskipääomat ja korkotuet), koskevat rahoitusosuudet maksetaan komissiolle. 2. Johdanto Komissio ja EIP ovat saattaneet ajan tasalle varainhoitovuosien 2012 ja 2013 maksusitoumuksia ja maksuja koskevat ennusteet kaikkien AKT-maiden[3] ja MMA:iden[4] osalta. Maksuja koskevat arviot on koottu siten, että jäsenvaltiot voisivat varata mahdollisimman tarkat määrät kansallisiin talousarvioihinsa ja EKR:ään olisi käytettävissä riittävästi määrärahoja niin, että kassavaroista ei tulisi puutetta. Sisäisen sopimuksen[5] kymmenettä EKR:ää koskevan 7 artiklan ja varainhoitoasetuksen[6] 57 artiklan 5 kohdan mukaisesti arvioita tarkistetaan lokakuussa 2012 annettavassa tiedonannossa. Seuraava kaavio kuvaa maksusitoumusten ja maksujen yleistä kehitystä ja vuosien 2012–2013 ennusteita (komissio ja EIP). Maksusitoumukset ja maksut, brutto: kehitys vuosina 1998–2013 (miljoonaa euroa)[7] 3. Euroopan kehitysrahastojen toteutunut rahoitus 31. joulukuuta 2011 (sitoumukset, maksut ja rahoitustilanne) Liitteissä 1, 2 ja 3 esitetään todelliset sitoumukset, maksut ja rahoitustilanne vuonna 2011 verrattuna lokakuussa 2011 esitettyihin ennusteisiin[8] sekä ennusteet vuosille 2012 ja 2013. Vuoden 2011 lopussa kymmenennestä EKR:stä oli sidottu 63 prosenttia, mikä on oikeassa suhteessa tavoitteeseen, jonka mukaan kymmenes EKR on saatava kokonaan sidottua vuoden 2013 loppuun mennessä. 4. Vuosien 2012–2013 rahoitusennusteet[9] Seuraavassa taulukossa esitetään ajan tasalle saatettu ennuste: 5. Rahoituksen toteutumisennuste varainhoitovuosina 2012 ja 2013 Liitteissä 1–3 esitetään uudet ennusteet. Neuvosto päätti[10] lokakuussa 2011 jäsenvaltioiden EKR-rahoitusosuuksista vuodelle 2012, että ne maksavat komissiolle 3 600 miljoonaa euroa ja EIP:lle 280 miljoonaa euroa. Uudet vuotta 2012 koskevat ennusteet vahvistavat, että EIP:n kassaan tarvitaan 280 miljoonaa euroa. Koska vuoden 2011 maksut jäivät ennusteita pienemmiksi ja vuonna 2010 jäi huomattava määrä käyttämättömiä varoja, jotka on siirretty myöhemmille vuosille, komissio pitää perusteltuna laskea rahoituspyyntönsä 2 600 miljoonaan euroon. Jäsenvaltioiden rahoitusosuuksien uusi enimmäismäärä vuodelle 2013 on 3 300 miljoonaa euroa komissiota varten ja 250 miljoonaa euroa EIP:tä varten[11]. On korostettava, että kyseiset määrät ovat alustavia arvioita, joihin on suhtauduttava varauksella. Komissio ja EIP laativat luotettavampia arvioita kesän jälkeen. Ne esitetään lokakuussa 2010 annettavassa tiedonannossa. Liite 4 – EKR:n rahoitusosuudet jäsenvaltioittain vuonna 2012 (euroa) [1] Neuvostossa kokoontuneiden jäsenvaltioiden hallitusten edustajien sisäinen sopimus vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille, EUVL L 247, 9.9.2006, s. 32. [2] Neuvoston asetus (EY) N:o 215/2008, annettu 18 päivänä helmikuuta 2008, kymmenenteen Euroopan kehitysrahastoon sovellettavasta varainhoitoasetuksesta. [3] Afrikan, Karibian ja Tyynenmeren valtiot. [4] Merentakaiset maat ja alueet. [5] EUVL L 247, 9.9.2006, s. 32. [6] Neuvoston asetus (EY) N:o 215/2008, annettu 18 päivänä helmikuuta 2008, kymmenenteen Euroopan kehitysrahastoon sovellettavasta varainhoitoasetuksesta. [7] Vuosien 2012–2013 osalta ennusteet. [8] KOM(2011) 692 lopullinen, 26.10.2011. [9] Koska vuoden 2013 jälkeisestä rahoituskehyksestä ei ole vielä sovittu ja sen vaikutus toteutumalukuihin on kuitenkin merkittävä, vuoden 2014 määrät ovat pro memoria -lukuja eikä vuodeksi 2015 esitetä lainkaan ennusteita. [10] Neuvoston asiakirja 16965/11, 18.11.2011. [11] Neuvoston asiakirja 16965/11, 18.11.2011.